## Odluka o proglašenju zakona o izmjenama i dopunama zakona o porezu na promet proizvoda i usluga

### NN 34/1995 (19.5.1995.), Odluka o proglašenju zakona o izmjenama i dopunama zakona o porezu na promet proizvoda i usluga

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POREZU NA PROMET PROIZVODA I USLUGA

Proglašavam Zakon o izmjenama i dopunama Zakona o porezu na promet proizvoda
i usluga, koji je donio Zastupnički dom Sabora na sjednici 3. svibnja 1995.

Broj: 1-95-949/1

Zagreb, 12. svibnja 1995.

Predsjednik Republike Hrvatske

**dr. Franjo Tuđman**, v. r.

---

### ZAKON

### O IZMJENAMA I DOPUNAMA ZAKONA O POREZU NA PROMET PROIZVODA I USLUGA

Članak 1.

U Zakonu o porezu na promet proizvoda i usluga ("Narodne novine",
br. 95/94.) u članku 21. točka 2. mijenja se i glasi:

"2. na usluge obalnog linijskog pomorskog prijevoza, usluge peljarenja,
teglenja i vezivanja brodova, usluge iskrcaja, ukrcaja, prekrcaja i skladištenja
brodskog tereta u lukama, lučke, skladišne, otpremničke i agencijske usluge
za terete brodova i usluge zračnih luka (usluge slijetanja i polijetanja,
prihvata i otpreme zrakoplova, prtljage i robe),".

U točki 9. riječi: "Glavnom stožeru saniteta Republike Hrvatske"
zamjenjuju se riječima "Kriznom stožeru Ministarstva zdravstva".

Točka 11. mijenja se i glasi:

"11. na izvozne usluge pod kojima se razumijevaju usluge koje obave
domaće pravne i fizičke osobe sa sjedištem u Republici Hrvatskoj stranim
pravnim i fizičkim osobama sa sjedištem u inozemstvu, a naplaćene su u
skladu s propisima kojima je uređeno vanjskotrgovinsko i devizno poslovanje
te na usluge oplemenjivanja (lohn) i usluge što ih obave suizvođači organizatoru
lohn posla (izvozniku) neovisno o načinu naplate usluge,".

Članak 2.

U članku 28. dodaje se stavak 2. koji glasi:

"(2) Nalozi poreznog obveznika za uplaću poreza na promet kao i
izvršna rješenja tijela nadležnih za porezni nadzor, ovlaštene organizacije
za platni promet izvršavaju prije svih drugih obveza poreznog obveznika."

Članak 3

U članku 39. stavku 1. uvodna rečenica mijenja se i glasi:

"(1) Tijelo državne uprave nadležno za nadzor poreza i na promet
može rješenjem privremeno zabrarkiei poreznom obvezniku daljnji rad pečaćenjem
poslovnih prostorija. onemogućavanjem korištenja postrojenja, uređaja i
druge opreme za rad, odnosno raspolaganje sredstvima na žiro i drugim računima,
dok se ne uklone razlozi za postojanje zabrane:".

Članak 4.

U članku 44. stavku 1. točki 6. iza riječi: "promet", briše
se zarez i dodaju riječi: "(članak 39 stavak 1. točka 5 ),"

Točke 7., 8. i 9. brišu se.

Članak 5.

Članak 45. mijenja se i glasi:

"(1) Novčanom kaznom od 50.000,00 do 100.000,00 kuna kaznit će
se za prekršaj porezni obveznik pravna osoba:

1. ako ne dopusti nadzor nadležnom tijelu (članak 39 stavak 1. točka
2.),

2. ako ne osigura uvjete za obavljanje nadzora (članak 39. stavak 1.
točka 3.),

3. ako ne obavi popis određen mu od strane tijela koje obavlja nadzor
(članak 38. stavak 1. točka 1.).

(2) Za radnje iz stavka 1. ovoga članka kaznit će se za prekršaj i odgovorna
osoba u pravnoj osobi novčanom kaznom od 5.000,00 do 20.000,00 kuna."

Članak 6.

U članku 47. stavku 1. točki 3. riječi: "(članak 37 )" za
mjenjuju se riječima: "u roku kojeg odredi ovlašteno tijelo za nadzor
(članak 39. stavak 1. točka 4. i 6 ) "

Članak 7.

U članku 48. stavku 1. točki 3. riječi: "(članak 37 )" za
mjenjuje se riječima: ".u roku kojeg odredi ovlašteno tijelo za nadzor
(članak 39. stavak 1. točka 4. i 6.)."

Članak 8.

U Tarifi poreza na promet usluga, u Tarifnom broju 1. u Napomeni broj
2. na kraju teksta iza točke dodaje se rečenica koja glasi:

"Porez na promet usluga po ovom Tarifnom broju ne obračunava se
i ne plaća ako trgovačka poduzeća prodaju motorna vozila građanima koji
ostvaruju pravo na oslobođenje od plaćanja poreza na promet proizvoda u
smislu članka 18. točke 3. i 10. ovoga Zakona".

U istom Tarifnom broju u Napomeni broj 3. točka h) mijenja se i glasi:

"h) proizvoda iz članka 18. točke 13 ovoga Zakona. osim brošura,
časopisa, publikacija i periodinog tiska."

Članak 9.

Ovaj Zakon stupa na snagu osmoga dana od objave u "Narodnim novinama"

Klasa: 410-19/94-01/01

Zagreb, 3. svibnja 1995.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović**, v. r.

Odluka, NN 34/1995-681
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)